Downloaded from YTS.MX
Official YIFY movies site: YTS.MX
NEKROPOLIS BUBASTEION SAQQARA, MESIR
- Encik Hamada! - Ya, bos?
Ada sesuatu bawah sana.
Sekejap, Ghareeb. Saya turun.
Di sana.
Apa ini?
Sana… Ada sesuatu yang muncul.
Oh, Tuhan. Banyaknya habuk!
Sebab itu saya berhenti tadi.
Entah apa bendanya.
Di timbunan tanah itu.
Okey, beri ruang sikit.
Dengan nama Tuhan…
Apa ini?
Ini sangat tak disangka…
Ini dewi singa, Ghareeb!
Ya Tuhan.
Dengan nama Tuhan… Kenapa ini ada di sini?
DOKUMENTARI NETFLIX ASLI
Pada November 2018, sekumpulan ahli kaji purba Mesir
yang sedang mencari makam di tanah perkuburan purba
membuat sebuah penemuan yang terunggul seumur hidup.
Bila dapat jumpa makam yang lengkap…
Memang luar biasa.
Semasa saya mula-mula masuk, saya rasa
nak pitam sebab terlalu gembira.
Ia tersembunyi selama ribuan tahun!
Tidak disentuh sebelum ini.
Ia tidak tercapai akal!
Ini sangat luar biasa.
Ini kisah purba yang dirungkai dari bawah padang pasir di barat Kaherah.
Ini merupakan penemuan yang pertama seumpamanya di Mesir.
…makam ini masih terpelihara baik
hingga dikatakan penemuan terpenting dalam puluhan tahun.
Masih kekal tidak disentuh dan dirompak selama 4,400 tahun.
Akhbar, majalah, televisyen.
Seluruh dunia heboh tentang makam ini.
Penemuan unik Mesir.
Menteri Antikuiti berkata makam peribadi itu
milik seorang pegawai tinggi semasa dinasti firaun kelima.
Ini antara penemuan besar terbaru di Mesir.
Ketua Majlis Antikuiti Mesir berkata lebih banyak penemuan dijangka…
…terpelihara dengan baik dan bakal memberi maklumat
tentang hidup zaman itu.
MOHAMMAD
Makam ini
sangat unik.
Warna seterang ini…
Ukiran sejelas ini…
Sebegitu banyak patung dalam makam peribadi…
Ini tidak pernah dilihat di Mesir.
Saya Mohammad Mohammad Yousef.
Saya pakar kaji purba Mesir.
Sejak kami mula-mula menemui makam ini
kami jumpa nama Wahtye.
Wahtye pemilik makam ini.
Tapi kami tak tahu apa-apa tentang dia.
Kami mesti baca hieroglif untuk mengetahui
siapa Wahtye.
Siapa dia sebenarnya sehingga ada makam semewah ini?
Ini satu misteri.
Biasanya bila kami jumpa sebuah makam
liang lahadnya sudahpun dikorek pada masa lampau.
Tapi kadang-kadang tidak juga.
Bila lantai dibersihkan
kami jumpa empat liang lahad berisi pasir.
Hari itu, semua orang tak tidur.
Tapi masih bermimpi.
Mungkin kami akan jumpa satu keluarga terkebumi dalam sana selepas 4,500 tahun.
Itu lebih baik daripada menemui emas.
Ini khabar gembira buat kami.
RAHSIA MAKAM SAQQARA
HAMADA
Saya Hamada Mansour.
Saya ahli kaji purba
merangkap anggota kumpulan projek Mesir di nekropolis Bubasteion.
AHMED
Encik Ahmed Zikrey penyelia saya.
Dia cikgu sejarah saya di sekolah rendah.
- Awak lambat. - Maaf, bos.
Setiap hari kami mula perjalanan
dari dunia orang hidup
ke dunia orang mati
iaitu Saqqara.
Bekerja di Saqqara…
Saya bertuah sebab saya suka sejarah.
Mula-mula kita dikelilingi kehijauan dan orang ramai, lepas itu
tahu-tahu saja kita di gurun.
Sungguh luar biasa.
Saqqara tempat penuh ajaib.
Rahsia tarikannya adalah
ada harta karun berusia lebih 5,000 tahun tertanam di sana.
Ia terletak berhampiran Piramid Djoser
piramid batu tertua di dunia.
Bagi saya, Saqqara merupakan tapak kaji purba terpenting di Mesir.
Semua ahli kaji purba Mesir mesti datang ke Saqqara
untuk belajar sejarah dari awal hingga akhir.
Nekropolis Bubasteion, tempat kami jumpa makam Wahtye
merupakan tapak perkuburan kuno di cenuram timur
sejauh kurang 1 km dari Piramid Djoser.
Kami mulakan penggalian di sini pada musim bunga tahun 2018.
Kami semua orang Mesir
tapi kami pun lelah dalam keadaan ini.
Kalau suhu di bandar adalah 26 darjah Celsius
di sini 32 atau 33 darjah Celsius.
Memang memenatkan…
Debunya juga banyak!
Tapi kamilah yang layak beri suara pada nenek moyang kami.
Kami keturunan mereka.
Kamilah yang lebih layak berbanding orang asing.
Encik Sabry ialah Pengurus Besar.
Dia kendalikan seluruh projek.
Dia dan keluarganya tinggal terus sini!
Mandur Mustafa mengurus para pekerja.
- Letak satu kumpulan di sini, Mandur. - Baik.
Kumpulan satu.
Dr. Mohammad Yousef pengarah projek.
Saya mengagumi reputasi dia sebagai pakar kaji purba
jadi saya sentiasa rapat dengan dia untuk belajar daripada dia.
Sejak menemui makam ini kami menunggu untuk menggali liang itu
bagi melengkapkan kisah untuk Wahtye serta keluarganya.
Tapi sehingga kini, kami tak dapat menggali dalam makam itu.
Sebelum itu, kami mesti menyiasat kisah hidup Wahtye
melalui ukiran di dindingnya.
Sejak ditemui, pakar sibuk menterjemah tulisan dalam makam
untuk mendapatkan petunjuk bagi Wahtye dan keluarganya.
Kita mula dari bingkainya.
Setelah siasatan ini selesai, baru liang lahad itu boleh digali.
Sudah tiga bulan kami tunggu
tapi kami tetap bekerja di luarnya.
Matlamat kami adalah menemui makam baru.
Kami jumpa Wahtye
jadi mungkin ada makam lain di sekitar kawasan ini.
Ini teori saja. Mungkin betul, mungkin tidak.
Tapi kami mesti selesaikan projek di kawasan ini
sebelum penghujung musim.
Enam minggu lagi, semasa bulan suci Ramadan bermula
pembiayaan projek ini dijangka akan tamat.
Ratusan orang bekerja di projek ini.
Ini satu-satunya pendapatan mereka.
Mereka semua berharap dapat menyambung musim hadapan.
Mereka tidak pasti sama ada mereka dapat kembali atau tidak.
Sebab mungkin pembiayaan kerajaan tidak akan diteruskan.
Untuk meneruskan pembiayaan
mereka mesti buat satu lagi penemuan besar sebelum musim ini tamat.
Kami pasti tentu ada.
Tapi masa sudah suntuk.
Nanti Ramadan.
Kami mesti cari sesuatu untuk selesaikan projek.
MAC 2019
ENAM MINGGU SEBELUM RAMADAN
Ada apa, Mahrous?
Biar saya tengok.
Awak jumpa sesuatu?
Ketepikan tangan, Mahrous. Ke tepi.
- Pegang dari atas! - Cepat, Tamer! Sapu!
Tapak patung.
"Semoga Ptah memanjangkan…
- "Usia…" - usia…"
"Memanjangkan usia… Memberi kesihatan…
"Panjangkan usia…"
Kepada nama ini.
Nama… Pangkal nama ini tak jelas.
Saya rasa ini bukan manusia pun.
Mungkin dewi Sekhmet.
Perlu bahagian lain untuk lengkapkan.
Ya, betul.
- Itu tugas awak, Encik Hamada! - Baik, bos!
Cantiknya!
Dr. Mohammad, patung ini luar biasa.
Kita jumpa tapaknya dahulu, baru badannya.
Memang sepadan.
Kami terus menggali dan jumpa kepala.
Banyak patung cantik di sini.
Kita sudah menghampiri kuilnya.
Kami sudah lama tahu cenuram timur di Saqqara
merupakan tapak beberapa kuil kultus haiwan yang besar.
Salah satu tapak terbesar ialah Bubasteion.
SALIMA
Saya Salima Ikram.
Saya pakar kaji purba pemakaman dan pakar zoologi purba.
Ini penting. Tapi ini tak penting.
Antara kepakaran saya, mumia haiwan.
Pusing sini sikit.
Bubasteion merupakan kuil dan pusat kultus
yang memuja dewi Bastet.
Bastet dewi keibuan, kecantikan, dan kasih sayang
yang berada dalam bentuk kucing atau wanita berkepala kucing.
Saya suka kucing-kucing kecil ini.
Sebab cantik, En. Ahmed.
Seperti mana-mana dewi Mesir, Bastet ada sisi penyayang dan sisi menakutkan.
Bastet boleh jadi macam kucing, manja dan suka main-main
dan menjaga anak kucingnya.
- Ini anak kucing. - Ya.
Tulang humerus, ada dua…
Itu radius. Itu tulang radius di sana.
Tapi dia boleh juga jadi singa betina.
Bastet juga dewi wabak dan pembalasan dendam.
Untuk itu, dia dikenali sebagai Sekhmet.
Hati-hati guna beliung itu.
Apa itu? Sekhmet?
Harap-haraplah.
Wah, sampel yang bagus!
Jadi tulisan ini adalah "Kepada Sekhmet, kesayangan dewa Ptah…
Semoga dipanjangkan usia
dan dikurniakan kebahagiaan
oleh Ra untuk selamanya."
Indah sungguh.
Bila jadi orang pertama memegang sesuatu seperti ini
selepas ribuan tahun…
Ini memang kerja impian jutaan orang.
PATUNG TEMBIKAR BERSADUR DEWI SEKHMET
KIRA-KIRA 500 - 300 TAHUN SEBELUM MASIHI
Kami sedang giat bekerja di luar tapi kami juga sentiasa bersedia
untuk masuk makam itu.
Kami ingin merungkai kisah Wahtye.
Siapa dia?
NERMEEN DAN NABIL
"Pendeta Tersuci Raja."
Raja mana?
"Raja" di situ. Nampak?
Tapi dah terhakis.
- Yalah. - Nampak tak?
Betul. Tajam mata awak.
Semasa membaca tulisan hieroglif
kami berpandukan beberapa peraturan.
Rasanya ini sisa simbol "Kawasan Tanah Dewa"
- atau sebenarnya bukan? - Ini sisa…
- Untuk "Tanah Dewa". - Ya. "Tanah Dewa".
Ia dibaca kanan ke kiri, kiri ke kanan
atas ke bawah ataupun sebaliknya.
Selepas baris hieroglif mengufuk ini
sambung ke bingkai utara dan lakaran menegak ini.
Jadi sekarang kita mesti fikir mahu baca dari arah mana.
Satu petua mudah adalah mencari simbol burung.
Kalau ia pandang kanan, mula dari kanan.
Kalau ia pandang kiri, mula dari kiri. Kemudian kami cuba fahamkan.
Rasanya ini "dipuja"…
Sebab ini pun simbol fonetik
untuk "dipuja", ketiga-tiga simbol ini.
- Diikuti "Dewa Maha Besar". - Betul.
Okey, cuba gabungkan.
"Wahtye
Pendeta Tersuci Raja
Pengawas Tanah Dewa
Pengawas Kapal Suci
Dipuja di samping
Dewa Maha Besar, Wahtye."
Ini sangat jelas.
Awak yang tulis itu?
Cuba tulis elok-elok sikit? Tolonglah.
Ini cara saya. Orang genius tulis begini.
- Macam mana nak baca? - Saya saja boleh.
Inilah kepuasan kami.
Setiap usaha penterjemahan kami akan mendedahkan siapa Wahtye sebenarnya.
Pada dasarnya, kami mesti andaikan Wahtye seorang pendeta.
Pada zaman itu, golongan pendeta dianggap sebagai pegawai atasan tinggi.
Pendeta orang tengah
antara raja dan rakyat serta antara raja dan dewa.
Sebab itulah makamnya mewah seperti ini.
Mengikut tanggapan saya, Wahtye…
Saya suka dia!
Pada saya, dia memang sedikit riak.
Dia banyak kali sebut namanya sendiri.
Ada banyak tugu mirip dia.
55 tugu, itu bukan calang-calang!
Dia menyanjung dirinya.
Seolah-olah dia mahu tunjuk
"Saya orang penting, saya orang besar."
Dia mahu dibawa ke alam barzakh
dengan gilang-gemilang
dan dengan semua harta.
Dia memaparkan pelbagai kegiatan.
Ada beberapa gambaran yang menunjukkan kegiatan seharian
dan adegan upacara keagamaan
di alam barzakh.
Semua ini macam filem. Memang cantik.
Gambarannya hebat.
Dia memaparkan segalanya dengan penuh terperinci.
Dia mahu segalanya.
Dia mahu bawa semua ini ke alam barzakh
dan dia mahu kekal menjadi pemilik abadinya.
Orang Mesir purba begitu menikmati hidup mereka
dan mereka nak hidup mewah lepas mati
jadi mereka pun buat makam yang mewah.
MAKAM PENDETA WAHTYE KIRA-KIRA 2415 - 2405 SEBELUM MASIHI
Mereka bina kuil kecil di atas tanah.
MAKAM KUIL KECIL
Kemudian ada lubang mengarah ke dasar bawah tanah…
…dan dia dikebumikan situ.
Mereka ingin memelihara jasad
agar boleh ditempati roh semula.
Kuil di atas tanah dihias indah
dengan gambaran hidup yang sempurna
yang ingin dinikmati selamanya.
Ada juga struktur "pintu palsu"
agar roh kita boleh keluar masuk.
Mungkin sebahagian roh kita boleh pergi ke alam barzakh
dan sebahagian lagi tinggal dalam makam
dan kalau ada orang datang melawat, kita boleh tengok.
Seluruh makam ini bertindak seperti mesin kelahiran semula
yang dijamin dapat membawa roh dari dunia ini ke dunia seterusnya
dan hidup mewah seperti itu untuk selamanya.
Hebatnya!
Ini makam istimewa.
Tapi pada pandangan peribadi saya
makam ini padat dengan teka-teki.
Ini makam keluarga, dan kami lihat beberapa figura
seperti Wahtye dan ibunya
empat orang anaknya
dan isterinya.
Tapi ada orang yang hilang.
Dia ada abang?
Nama Wahtye disebut banyak kali.
Kenapa sebenarnya?
Dia seperti mahu menegaskan "Ini makam saya!"
"Makam ini milik saya seorang!"
Macam keterlaluan pula.
Saya rasa ada sesuatu yang tak kena di sini.
MUSTAFA
Nama saya Mandur Mustafa Abdo Sadek Mahmoud.
Saya mandur tapak penggalian di Saqqara.
Saya jadi mandur sebab ini kerja turun-temurun saya.
Ayah, datuk, moyang saya, mereka semua jadi mandur.
Ia diwariskan dari generasi ke generasi.
Ini tanah kami.
Lepas kerja, saya ke sini.
Pokok kurma ini sudah ada di sini sejak zaman firaun dulu.
Saya bercucuk tanam macam orang Mesir purba.
Ada kerja harian saya yang tertera di dinding makam Wahtye juga.
Kita bayangkan orang purba duduk tengah pasir
sebab kita temui mereka di sana.
Tetapi inilah rupa Mesir yang didiami Wahtye dulu
dan dia percaya dia boleh bawa semua ini ke kubur.
Dia habiskan hayatnya bersiap untuk hayat seterusnya.
Orang Mesir purba berharap selepas mati
mereka akan hidup selamanya di Padang Rumput Tinggi
iaitu mirip dengan Mesir yang mereka kenal
cuma lebih baik.
Namun untuk ke sana
mereka perlu melalui beberapa ujian di alam barzakh.
Osiris, dewa maut dan kelahiran semula
mengadili mereka di Dewan Penghakiman.
Sebelum masuk syurga, roh itu mesti tampil di hadapan 42 hakim
dan bersumpah tidak berbuat dosa tertentu.
"Aku tidak menipu
aku tidak mencuri
aku tidak membunuh"
dan sebagainya.
Selepas itu, sesi menimbang jantung.
Jantung akan ditimbang dengan pelepah kebenaran dan keadilan.
Jika jantung itu lebih berat
ia akan dibaham iblis berkepala buaya
dan roh itu akan hilang.
Tetapi jika jantung itu seimbang dengan pelepah itu
roh itu disahkan "bercakap benar"
lalu dibenarkan belayar ke Padang Rumput Tinggi.
Okey. Esok sama juga, bos?
Baik.
Jangan lambat, bos!
LIMA MINGGU SEBELUM RAMADAN
10 meter dari arah barat makam Wahtye, terletaknya liang lahad tertua
dan terdalam di tapak itu.
Semua kerja bahaya adalah kerja saya
sebab saya saja orang muda di sini.
Saya memang suka kerja mencabar, bukan kerja mudah.
Pada saya, nekropolis Bubasteion adalah
tempat yang sangat aneh.
Ia sentiasa memberikan kami sesuatu yang tidak diduga.
Itulah yang hebatnya.
Tengok, Ghareeb! Oh Tuhan.
- Apa semua ini? - Sangat pelik!
Oh Tuhan!
Tidak…
Apa ini?
Masih terbalut lagi.
Ini masih elok lagi, Ghareeb.
Jadi mumia di depan saya ini adalah mumia… kucing!
- Tengok ada berapa, Ghareeb? - Sekejap.
Ada banyak!
Semua ini kucing?
- Mana mereka dapat? - Entahlah.
Banyaknya kucing di sini. Tak sangka betul.
Oh Tuhan.
Apa pula ini?
Jangan kata ini pun kucing, Ghareeb? Tengok!
Besarnya.
Oh, Tuhan. Ini bukan kucing, Ghareeb!
Cuba tengok bawah cahaya.
Ini sangat…
Sangat mengejutkan!
Ada kucing sebesar ini?
Sebesar hidung saya!
Oh, Tuhan.
Terbalikkan.
Perlahan-lahan.
Tengok!
Situ!
Mulutnya dilukis!
Mata dan muncungnya…
Telinganya juga.
Sungguh luar biasa!
Negara kita ada sebarang haiwan
yang menyerupai haiwan ini?
Tak ada.
Kalau ada kucing sebesar ini, awak buat apa?
Saya akan sakat budak-budak!
Mungkin ini bukan kucing?
Mana nak letak semua ini, Ghareeb?
Tak tahulah.
- Jadi semua ini kucing? - Tidak.
Tuhan Maha Besar!
Ini bukan kucing.
Mungkin itu cerpelai?
Tengok ekornya. Tengok bentuknya.
Ini buaya, bos.
Ghareeb, ambil ini. Ketepikan dulu.
- Ya. - Ini lain daripada yang lain.
Ini mumia buaya, bos.
Rasanya sudah, Ghareeb.
Kita bawa keluar dan ambil udara segar dulu.
Turunkan kotak dengan dua cangkuk!
Saya nak ceritakan sesuatu.
Sejak saya kerja di perkuburan kucing ini
setiap kali kucing nampak saya, mereka lari.
Mereka takut!
Mereka sudah tak manja macam dulu.
Tapi bila itu terjadi, saya fikir, "Memang patutlah.
Saya keluarkan nenek moyang awak dari kubur
dan masuk gudang!"
Mereka takut saya sumbat mereka dalam gudang juga!
Setahu kami, kucing belaan tidak dipersembahkan di kuil.
Kucing yang dipersembahkan dibeli terlebih dahulu daripada pendeta.
Yang ini cantik.
Ini mumia khas Bubasteion yang masih elok.
Kami rasa para pendeta memang menternak kucing
dan mereka mengupah
orang kampung sekitar Saqqara
untuk menternak kucing dan mungkin ada kandang anak kucing juga.
Beginilah cara sebuah kultus haiwan suci.
Kuil mereka akan memuja seekor haiwan suci
yang dianggap sebagai penzahiran
dewa atau dewi mereka di bumi.
Semasa hidup, haiwan ini akan disembah seperti menyembah Tuhan.
Diberi makan, air, dan dipuja.
Orang akan persembahkan macam-macam.
Kepala gangsa yang elok!
Mereka persembahkan tangkal dan patung
yang dibuat daripada kayu, batu, tembikar sadur, dan gangsa.
Tapi mereka juga akan beri mumia haiwan sebab
mereka percaya kalau mereka beri korban darah
sudah tentu itu lebih berharga daripada patung kayu atau batu.
Walaupun sudah berusia lebih 2,500 tahun, keadaannya masih baik lagi.
Semasa Bubasteion dibina
sudah ada banyak makam lama terbina
sepanjang 2,000 tahun sebelum itu.
Jadi pendeta bawa mereka ke makam-makam itu
dan ditanam dalam satu lubang kubur besar.
Itulah yang kita jumpa kini.
Macam mana?
Saya pun dah pernah lihat macam-macam jenis kucing.
Tapi kucing yang sebesar ini?
Memang tak pernah.
Kita boleh cuba buat pengecaman melalui tulang.
Di dalam makam, siasatan maklumat daripada dindingnya sudah hampir siap.
Ada banyak bukti
yang menunjukkan makam ini memang sangat padat
dengan teka-teki.
- Ada sesuatu. - Apa ini? Wah! Tengok, Nermeen.
Tak ada ukiran lain macam ini di sini.
Di sebelah pintu palsu pertama, ada satu ukiran meja persembahan
yang menunjukkan pemilik makam ini duduk di hadapan seorang wanita cantik.
Ada beberapa benda aneh.
- Semua ini aneh. - Ya?
Betul, semua ini aneh.
Biasanya lelaki akan duduk bersama isterinya.
Jadi kami ingatkan itu Wahtye bersama isterinya, Ptah-Weret.
Tapi bila kami baca tulisan yang diukir di sana…
Tertulis "Isterinya, Merit-Min."
Jadi kami terus terpaku
kerana terkejut!
Sebab Merit-Min
ialah ibu dia.
Kami fikir, "Jangan kata dia kahwin mak dia?"
Tapi itu memang mustahil. Mustahil sama sekali!
Namanya telah ditukar.
- Rasanya ada yang usik. - Dia sendiri yang ubah.
Nama-nama itu ada kesan kikis.
Kalau kita cuba raba dinding ini, kita dapat rasa
"Ada sesuatu yang tak kena."
Ini bukan Wahtye.
Keseluruhan makam ini dipenuhi nama Wahtye.
- Tiba-tiba ada nama lain. - Jadi dia mencuri?
Dia pencuri!
Tak sangka.
Setakat itu saja? Bukan.
Tugu utama itu!
Bila tengok wajah tugu itu…
Memang nampak lain.
Rupanya tak nampak macam tugu lain dalam makam ini.
Maknanya ini orang lain, bukan tugu Wahtye.
Ini membuat saya rasa lebih yakin
ada sesuatu yang jahat terjadi di sini.
Saya rasa Wahtye merampas makam ini.
Makam ini bukannya dibuat untuk Wahtye.
Siapa mangsanya?
Mangsanya tak dikenali.
Tapi kami ada teori.
Ya. Kami ada beberapa petunjuk.
Dia ada sebut tentang seorang abang.
Abang Wahtye.
Ada namanya di dinding timur.
Wahtye mendedikasikan lagu
"untuk roh abangku".
Kenapa tak sebut namanya?
Saya rasa dia dedikasikan lagu itu
sebagai tanda kesal…
- Dia rasa… - Bersalah!
- Jadi ini bukan Wahtye? - Bukan Wahtye.
Mungkin ini abang dia.
Semua petunjuk ini
mengarah kepada kemungkinan Wahtye merampas makam abang dia.
Tapi kalau Wahtye curi makam ini daripada abang dia…
"AKU TIDAK MENCURI"
…adakah dia dihukum di alam itu?
Tak, rasanya dia ada rancangan.
Di dinding terakhir yang kami baca, iaitu dinding selatan…
kami jumpa tulisan yang bermaksud
"Aku dalam kalangan hakim."
Maknanya dia samakan diri dia dengan barisan hakim.
Jadi sudah tentu dia boleh ampunkan dosanya sendiri.
"AKU TIDAK MENCURI"
Dia betul-betul yakin dengan cara ini
dia mengelak daripada dihukum di alam barzakh.
Namun ada jawapan yang cuma boleh diberi Wahtye sendiri.
Dalam liang lahad itu pula
mungkin ada penemuan yang akan menjawab persoalan
dan semua teka-teki dalam makam Wahtye.
Ada kejutan besar untuk semua!
Okey.
Oh, Tuhan!
Kita ada ini.
Hebatnya!
Tengok mukanya!
- Tak sangka. - Tengok muka!
Comelnya.
Oh, Tuhan.
Besarnya.
Besar sungguh. Rasanya tak ada kucing sebesar ini.
Oh, Tuhan. Hebatnya.
Ini mumia kucing terbesar yang kami jumpa.
Saya nampak ada misai.
Macam Hamada!
Ya, macam misai Hamada!
Ini sangat menarik.
Kalau kepala mumia kucing lain
ada kumbang scarab di sini.
Tapi ini tak nampak macam kumbang.
Mumia lain memang ada lukisan kumbang atas dahi.
Tapi yang ini nampak macam lebah.
Memang aneh. Agak pelik.
Malah ada bahagian ini…
Si comel…
Bulunya terkeluar.
Ada bulu!
- Ada bulu. - Saki-baki bulu.
Okey.
Kuning emas. Cantiknya warna.
Macam tak percaya.
Sekarang kita tengok.
Dapat?
Itu kepalanya.
Saya tak berapa pasti tentang gambar yang kita tengok ini
sebab malangnya kepalanya sudah hancur.
Cuma ia sangat besar.
Tolong zum masuk?
Okey, ini anak haiwan.
Sebab kebanyakan giginya masih tertanam dalam gusi.
Gigi taringnya besar.
- Ya. - Sepanjang…
Giginya baru mula tumbuh. Okey, bawah lagi. Tengok bawah lagi.
Tengok tulang belakangnya.
Tulang belakangnya. Tak ada tulang bercantum lagi.
Ini memang anak haiwan.
Tulang belakangnya melengkung.
Kalau diregangkan, tentu ia sepanjang lebih satu meter.
- Ya. - Macam ini…
Dari kepala ke pangkal ekor.
Yang pasti ini bukan kucing rumah.
Lynx bukan sebesar ini.
Ini bukan harimau bintang atau cheetah.
Mungkin rupanya berbeza sebab ia spesies yang berbeza.
Ya. Tengok ini.
Okey, cuba tengok ini.
Ini teori saya. Mungkin saya salah.
Okey, tengok ini. Dahi singa selalunya berkerut, bukan?
Mungkin ini sepatutnya kerutan dahi
cuma mereka tambah sayap
sebab mereka biasa tengok kumbang scarab.
Cuba tengok anak singa ini. Muncungnya panjang.
Ya! Sebab itu muncungnya panjang!
- Betul? - Ya! Tengok warnanya!
Ini kali pertama sepanjang sejarah pemumiaan yang diketahui
- kita jumpa singa di Saqqara! - Mumia singa!
Harap-haraplah!
Berdasarkan lakaran atas muka ini, kami berpendapat
ini mumia singa. Lebih tepat lagi, anak singa.
Ini sangat luar biasa sebab
memang ada cerita tentang perkuburan singa
dan ada segelintir orang habiskan masa bertahun-tahun untuk mencari ini.
Kebarangkalian besar ia ada di Bubasteion.
Ini memberi impak yang sangat besar
terhadap cara kita memahami maksud kewujudan singa ini
dalam budaya, ekonomi, dan agama orang Mesir purba.
Ia juga mengubah cara kita fikir
tentang cara orang Mesir purba berinteraksi dengan haiwan liar.
Mungkin mereka menternak atau menjinakkan singa
mungkin digunakan untuk penyembahan
tetapi mungkin juga seperti haiwan-haiwan lain
ia diternak sebagai persembahan kepada dewa.
Ini sangat mengujakan.
Saya akan beritahu Ghareeb, "Ini anak singa! Bukan kucing, Ghareeb!"
Mereka akan dapat ganjaran besar untuk penemuan ini.
MUMIA ANAK SINGA KIRA-KIRA 600 TAHUN SEBELUM MASIHI
APRIL 2019
EMPAT MINGGU SEBELUM RAMADAN
Selepas berbulan-bulan menunggu
pemeriksaan keselamatan akhir ke atas siling makam yang retak itu
dibuat sebelum penggalian.
Kawasan ini hampir runtuh, jadi ia perlu distabilkan.
Bagus.
Ya.
Kami dah tunggu lama. Kami nak mulakan kerja.
Awak boleh mula.
Sejak hari pertama kami memasuki makam ini
saya tenung pasir liang lahad itu.
Maklumkan pekerja.
Saya fikir, apa kami akan jumpa? Wahtye, rahsianya, teka-tekinya?
Adakah semuanya sudah selesai?
Setiap hari saya berharap kami dapat gali keluar Wahtye.
Saya dah tak sabar!
Dengar sini, semua!
Ya, mandur!
Kita dah sedia menggali dalam makam.
Kawasannya sudah diperiksa dan dipastikan selamat untuk awak.
Kami perlu orang yang kuat dan rajin!
Faham, semua?
Ayuh!
Kalau dapat jumpa penghuni asal sebuah makam Kerajaan Lama
itu memang luar biasa.
Tapi sudah 60 atau 70 tahun kami tak buat penemuan begitu.
Kini teknologi sudah semakin canggih
dan kita boleh buat macam-macam untuk mengkaji mayat itu sendiri.
Boleh memahami rangka itu
lihat jika mereka pernah menghidap sebarang penyakit.
Mencari jika ada hubungan kekeluargaan.
Letak bawah sini.
Itu boleh jadi lubuk harta berharga.
Mula dengan liang ini, dan liang tempat Ghareeb berdiri itu.
Dengan nama Tuhan, semoga usaha kita diberkati Tuhan.
Kami nak maklumat, bukan objek.
Buat rantaian.
Awak duduk sini.
Pikul dan bawa ke luar.
Kami dah ada banyak tugu dan tembok cantik.
Tapi kami perlu lebih maklumat tentang dia sendiri
untuk menyelesaikan misteri atas dinding makamnya.
Untuk memahami apa yang berlaku dalam hidupnya.
Kutip sebarang cebisan…
Dua liang terkecil berhampiran pintu masuk akan digali dahulu.
LIANG LAHAD 1 LIANG LAHAD 2
Tidak ada sebarang cara untuk mengetahui kedalaman liang tersebut.
Kutip sebarang cebisan, Ghareeb.
Penggalian dimulakan, Ramadan kian menjelma.
Pencarian makam lain turut digiatkan.
Kadang-kadang bila lihat mereka kerja
kita rasa seperti kita kembali ribuan tahun ke zaman Mesir purba.
Kita guna bahan-bahan yang sama yang digunakan orang Mesir purba.
Kadang-kadang jumpa bakul purba yang sama dengan bakul kami sekarang.
Kadang-kadang kami jumpa pahat
dan rupanya sama dengan pahat kami guna sekarang.
Sebuah kesinambungan.
Hidup berjalan dalam arah sama.
- Encik Ahmed! - Ya, Osama?
Ada sesuatu di sini.
Apa dia?
Ya!
Nampak macam keranda kayu.
Kepalanya mengarah ke barat.
Bersihkan bahagian kakinya sambil tarik keluar perlahan-lahan.
Osama, hati-hati, ya.
Cantiknya. Keranda yang masih bagus!
Ini keranda paling elok pernah kami jumpa.
KERANDA BALUTAN BERWARNA KIRA-KIRA 800 - 600 TAHUN SEBELUM MASIHI
WAZIRI
Sebagai Setiausaha Agung, sebahagian daripada tugas saya
adalah melawat sebahagian besar tapak penggalian di Mesir.
Projek ini penting daripada segi sains.
Bila buka keranda, apa yang ada di dalamnya?
Kadang-kadang kami jumpa keranda kayu dengan mumia
yang masih terpelihara baik.
Kadang-kadang tak ada apa.
Orang Mesir purba buat keranda tapi tak letak apa-apa.
Tiada siapa tahu apa yang ada dalam sana.
Perlahan-lahan.
Kita memumiakan tubuh untuk mengekalkan bentuk diri kita.
Kenapa ini, Ashraf?
Macam rentung pun ada.
Orang Mesir purba akan jolok sesuatu dalam hidung mayat
pecahkan tulang di sini untuk masuk ke otak, cedok otak keluar
kemudian kelar sikit di belah kiri
dan keluarkan organ dalaman.
Mereka akan keluarkan hati, paru-paru, perut, dan usus.
Selepas semua organ dalaman telah dikeluarkan
mayat kita dikeringkan dengan natron
iaitu campuran soda penaik dan garam.
Kenapa ia nampak macam terbakar?
Mungkin sebab garam natron yang digunakan untuk keringkan mayat.
Maksud awak, ada…
Macam ada tindak balas kimia?
Selepas itu, mayat akan dibungkus dengan pembalut kain linen…
Rasanya ini perempuan.
…sambil membaca jampi serapah dan membakar kemenyan.
Bahagian bawah tak nampak rentung sangat. Kain utuh.
Semua proses ini menukarkan kita daripada makhluk duniawi kepada
makhluk syurgawi.
Ia pengakhiran hayat kita di dunia
tetapi permulaan hayat kita di alam barzakh.
Amalan memumiakan mayat dikatakan bermula berdasarkan
kisah Osiris dan Isis.
Itu mempengaruhi cara orang Mesir purba mengendalikan mayat dan kematian.
Isis dan Osiris adik-beradik.
Osiris merajai dunia
sebelum dibunuh adiknya, Seth
dan mayatnya dipotong lalu ditabur di seluruh tanah Mesir.
Isis seorang pawang.
Dia kutip cebisan mayat abangnya
dan membalutnya dengan kain. Itulah pemumiaan pertama.
Dengan ini, abangnya dihidupkan semula
dan mereka mendapat anak, Horus.
Bila dewasa, Horus menuntut bela atas kematian ayahnya
dan merajai Mesir sebagai raja di dunia.
Osiris pula merajai alam barzakh sebagai
dewa maut dan kelahiran semula.
Keyakinan kuasa pemumiaan untuk melangkaui kematian
adalah teras kepercayaan masyarakat Mesir purba.
Cari Dr. Mohammad. Mandur panggil dia.
Encik Ahmed!
Mereka dah sampai ke dasar liang.
Ini berita buruk.
Entahlah. Liangnya nampak besar.
Satu meter kali satu meter.
Biasanya kalau seluas itu, liangnya patut lebih dalam lagi
kira-kira enam atau tujuh meter dari lantai makam.
Tapi malangnya liang ini macam cetek pula.
Entah kenapa. Tapi kami ada jumpa…
Serpihan pasu tembikar.
- Semua ini dari bawah sana? - Ya.
- Tulang juga? - Ya. Tulang-temulang juga.
Mereka dah gali sampai ke dasar. Ini menghampakan.
Bos, kecewalah macam ini.
Dah sampai ke dasar liang.
Cuma 60 sentimeter dalam saja.
LIANG 1 LIANG 2
Liang Lahad 2 sudah selesai dikorek tetapi Liang Lahad 1 masih digali.
GHAREEB
Saya Ghareeb Ali Mohammed Abushousha.
Saya penggali.
Sudah lama saya kerja di sini. Sebelum ini, ayah saya kerja di sini.
Dalam 30 atau 40… Mungkin 50 tahun lalu.
Semasa menggali, saya beri tumpuan kepada tanah di depan saya.
Saya bukan gali membabi buta. Bukan.
Bila kita pegang cangkul
kita mesti ada sasaran.
Adakah kita akan jumpa sesuatu? Kita mesti sedia.
Mungkin kita akan jumpa mumia, tulang, atau cebisan sesuatu.
Kita mesti sedia untuk itu.
Penggali muda mungkin akan memecahkannya.
Mahmoud!
Mahmoud, mari sini.
Duduk sini, Mahmoud.
Duduk sini. Minum teh.
Ini Mahmoud, anak saya.
Saya bawa dia ke sini agar dia dapat mula belajar.
Nanti bila mandur panggil dia kerja
dia dah ada pengalaman.
Kalau dia duduk rumah saja, dia bukannya akan belajar apa-apa.
Saya tak mahu itu.
Saya lebih suka dia ada dengan saya.
Awak nampak apa?
Macam ada dinding. Dinding lumpur dan bata.
Belah mana?
Belah timur.
- Belah timur? - Agak pelik, bukan?
Patutnya barat.
- Awak main-main, Ghareeb? - Bukanlah.
Risau pula saya. Sudahlah matanya rabun.
Tak boleh haraplah.
Hati-hati.
Kalau awak beri harapan palsu, Ghareeb…
Boleh turun.
Biar betul?
Memang ada dinding.
Macam tembok penghalang makam Wahtye.
Maknanya cakap saya betul?
Ya, ada imbuhan untuk awak nanti!
Baik.
- Ada benda kayu. - Apa?
Ada benda kayu terkeluar.
Kira-kira setebal tiga sentimeter.
Saya nampak sebuah
penutup.
Sukar untuk gambarkan perasaan
memegang sesuatu yang berusia 4,000 tahun.
Tangan pertama yang sentuh lepas tangan orang Mesir purba.
Kita orang pertama yang menyentuhnya.
Ia tertutup sangat rapat!
Orang yang buat ini dulu fikir
"Jangan sesiapa datang dekat! Jangan sesiapa sentuh pun!"
Selamat sejahtera.
Jadi macam mana?
Baik, syukurlah.
Hamada berjuang bawah sana.
Liang itu sempit dan sangat panas!
Tapi awak orang pertama yang turun ke liang itu, Hamada!
Itu yang beri saya semangat.
Hamada, tengok itu. Apa itu?
Itu lumpur atau apa?
Ya, lumpur.
Sebab ada air.
Tentu hujan tiris dari siling yang retak
dan bercampur dengan tanah lalu meresap masuk keranda itu.
Tentu ia akan keluar dengan berserpih.
Tak, ia akan keluar sepenuhnya.
Tak mungkin. Ambil bongkah belah kiri dulu.
- Yang ini? - Baru awak tak sempit.
Ya.
Saya dah kata jangan pegang.
Saya tak pegang pun! Saya tak dekat pun.
Tengok. Di depan dia macam ada dinding konkrit.
Sebab itu tanah yang dimampatkan.
Dah jadi macam dinding padat.
Keranda itu dipenuhi lumpur sehingga ia jadi padat.
- Ada tulang rangka! - Syukur kepada Tuhan!
Saya kutip tulang dulu.
Tak sangka…
Sudah lama kami tunggu untuk mengetahui tentang dia.
Beri kami kayu dulu.
Tengok, 32 sentimeter saja.
Mesti keranda budak.
Doktor!
Cuba tengok ini.
Ada gigi geraham.
Bila kerja tempat begini
sudah tentulah ada rasa seram sikit.
Ini gigi.
Ini dunia orang mati.
Sudah reput.
Lebih-lebih lagi kubur budak.
Bila tengok tulang kanak-kanak, saya rasa pilu.
Gigi-gigi ini tentu milik mumia bawah sana.
Gigi geraham yang kecil.
Dalam berapa?
Mungkin 14 atau 15 tahun.
Kami ingat seorang saja.
Rupanya ada lebih.
Lebih daripada seorang.
Kami kutip semua tulang ini
dan panggil ahli antropologi
bagi membantu memeriksa tulang ini.
Setiap cebis tulang menceritakan sesuatu.
Bukan hanya punca kematian.
Cerita yang lebih menarik adalah cerita hidup mereka.
Bagaimana hidupnya?
Ada lima…
Adakah dia sihat? Dia hidup bahagia?
Dia hidup derita?
Semua itu boleh diketahui daripada tulangnya saja.
Saya Amira Shaheen. Saya profesor reumatologi
di Fakulti Perubatan Universiti Kaherah.
Tugas saya adalah memeriksa tulang
yang ditemui di projek-projek penggalian.
Saya akan agihkan dulu sebelum mengkaji setiap cebisan.
Bila Dr. Sabry panggil saya ke sini
dia kata ada tulang-tulang budak kecil.
Bilangannya tak pasti.
Itu saja.
Kita mesti tahu dulu berapa orang yang ada di sini
dan kita perlu cari persamaan atau perbezaan antara semua tulang itu.
Mula-mula saya akan beri salam.
Saya rasa seolah-olah saya menyapa orang yang duduk depan saya.
Walaupun dia sudah hancur.
Semua kepingan kecil ini dari…
Begitulah cara saya menyapa seorang rakan.
Ini tulang humerus kanan. Letak sini.
Tulang memang tak dapat beri rasa.
Tapi saya memang dapat rasa sesuatu.
Ini tulang klavikel salah seorang daripada mereka.
Liang berhampiran pintu mengandungi tulang tiga remaja muda.
Ini tulang sakrum, ada satu lagi yang lebih besar
dan masih tak bercantum penuh…
Seorang berusia kurang 20 tahun
dan seorang lagi berusia kurang daripada 18 tahun.
Bila bandingkan saiz tulang
saya rasa tulang-tulang ini milik remaja berusia antara 18 ke 20 tahun itu.
Ini pula milik remaja yang lebih muda itu.
Ada juga cebisan tulang
daripada seseorang yang jauh lebih muda. Mungkin bawah usia enam tahun.
Tulang servikal…
Untuk budak pertama.
Saya diberi satu kotak yang mengandungi rangka tiga orang.
Keluarga ini mengalami sesuatu yang pelik.
Tiga orang anak mereka mati serentak.
Apa yang sudah terjadi?
Menurut ukiran dalam makam itu
ada Wahtye, ibunya, isterinya, dan empat anaknya.
Kami dah jumpa tiga budak.
Sekarang kami akan mula cari ahli keluarga yang lain.
Baik, liang ini sudah selesai.
Sekarang lebih mudah untuk pekerja menggali di sana.
Mari, Hashem. Kita gali sini pula.
LIANG 1 - LIANG 2 - LIANG 3
TIGA MINGGU SEBELUM RAMADAN
Awak jumpa apa?
Hebatnya.
Apa ini?
Sebuah pengebumian lengkap, mungkin 600 tahun Sebelum Masihi.
Usianya lebih 2,600 tahun.
Tulang-temulangnya dah hancur. Tengok.
Masih ada kelengkapan untuk hidup alam barzakh.
Ada kotak, Encik Ahmed?
Ya! Kotak masih elok, Mandur Mustafa.
Nampak unik, Encik Ahmed.
Papan permainan, Encik Ahmed?
Ya, senet. Ia macam catur.
Hebat, dari dulu dah main catur.
Cuba buka di dalam.
Ini tulang.
Tentu ada kegunaan dalam permainan.
Encik Ahmed, kita boleh susun begini
dan terus main.
Ini permainan yang menyerupai catur pada masa kini.
Dulu, namanya senet.
Saya tak tahu cara mainnya.
Saya tak berapa faham. Di sini ada 20 petak.
Itu pula ada 30 petak.
Saya tak tahu cara mainnya.
…14, 15, 17, 19.
Ini tulang.
Macam tulang belakang.
Patutnya letak di mana?
- Entah. - Tiada siapa tahu cara susunnya.
Letak sebelah-menyebelah.
PERMAINAN SENET TANAH LIAT DAN TULANG KIRA-KIRA 600 TAHUN SEBELUM MASIHI
Encik Sabry!
Kenapa, Osama?
Mandur, ada lubang di cenuram!
Encik Sabry!
Ada lampu suluh?
Mahdi, cari lampu!
Cepat sikit, Mahdi!
Saya nampak tengkorak.
Ada dua ke tiga tengkorak.
Macam ada mayat bertindan-tindan.
Cuba tengok, bos.
Tengok, ada sesuatu yang sangat cantik.
Mana?
Sana! Tengok. Nampak tak?
Dalam sana!
Ini nampak macam rongga seluas sekitar tiga meter.
Saya rasa
lubang ini dibuat sekitar abad ke-12 atau ke-13 Sebelum Masihi.
Sekarang kami mesti cari pintu masuk ke dalam lubang ini.
Ia mesti ada sekitar sini.
Cuba runtuhkan semua.
Hulur tangan, Osama.
Hebatnya, Dr. Mohammad!
Cuba buat jalan.
Ini bilik pengebumian.
Dalam sana, kami jumpa keranda kayu
dan serpihan tulang.
Rasanya ada pintu masuk lain di sini, Dr. Mohammad.
Di sebelahnya ada satu lagi lubang.
Ada rongga besar di sini.
Lepas Dr. Mostafa datang, kami jumpa sebuah keranda kayu.
Sedia! Satu, dua, tiga!
Angkat, Hamada!
Wah, warnanya terang lagi.
Semua orang angkat! Angkat sama-sama!
Alihkan sekarang!
Cepat angkat! Tinggi lagi! Lagi!
Perlahan-lahan!
Ikut mereka, Ashraf!
Ini semua… Ini unik bagi saya dan bagi Saqqara.
Ada projek yang berjalan selama dua ke tiga bulan
tanpa jumpa apa-apa.
Tapi kalau di sini
ada-ada saja benda baru yang ditemui.
Dalam masa setahun genap, dari April hingga April
ada tiga bilik stor penuh
dengan barang penemuan, ditambah makmal Dr. Ashraf
yang juga penuh dengan barang penemuan.
Semua ini ditemui di Saqqara, di tapak penggalian kami.
KERANDA UKIRAN BERWARNA KIRA-KIRA 1295 - 1186 SEBELUM MASIHI
Liang 3 kini sudah digali sedalam dua meter.
- Dr. Mohammad? - Ya?
Saya jumpa tulang.
- Apa itu? - Tengkorak.
Tengkorak saja? Tak ada tulang atau benda lain?
Okey, Osama. Tengok. Tolong capai!
Hati-hati, Osama.
Ada kepala…
- Tengkorak? - Ya, tengkorak.
Semua tulang ditimbunkan sekali.
Rasanya lebih daripada seorang.
Kami rasa liang ini pelik.
Tak ada ruang pengebumian dalam liang lahad ini.
Ia sedalam dua meter saja.
Tapi ada serpihan tulang rangka dua orang.
Mereka nampak macam berdiri sebab tulang mereka ditemui
dari atas ke bawah.
Ada juga serpihan lain tapi nampak kecil saja.
Kenapa mereka dikebumikan begini?
Kenapa tak ada keranda berasingan?
Mereka macam ditanam cepat-cepat dalam sini.
Semuanya disumbat terus.
Mungkin ada sesuatu terjadi kepada keluarga Wahtye.
Jadi tulang glabella ini…
Ia licin, tidak begitu mengunjur.
Jadi ini perempuan.
Mungkin wanita baik.
Tapi tak tahu usianya.
Liang tengah ada sekotak penuh tulang-temulang yang hancur
dan berlumuran lumpur.
Sangat rapuh.
Tulang rahang ini tertolak ke depan.
Mungkin sebab aliran lumpur.
Giginya mesti dibersihkan untuk menentukan usianya.
Saya jumpa tengkorak wanita berusia
lebih 55 tahun.
Saya sedang cuba siasat punca kematian wanita ini.
Wanita berusia ini ada mengalami bengkak
di belah dalam tulang rahangnya.
Tulangnya nampak berlekuk, mungkin sebab bengkak seperti sista.
Rasanya semua lumpur dah tak ada.
Kita dikira bernasib baik dapat jumpa ini sebab keadaannya rapuh.
Bukan di sini.
Ini orang lain.
Bukan orang sama.
Yang ini sangat muda.
Tubuh kecil.
Bukan, ini dahi kanan.
Rasanya ada tiga orang.
Ini pula tulang rahang…
Mungkin wanita dewasa.
Liang ini ada dua dewasa dan satu budak.
Wanita dewasa, wanita berusia, kanak-kanak perempuan.
Dalam liang nombor tiga?
- Ada dua. - Dua wanita.
Usia?
Ada lebih 50 tahun.
Mungkin si ibu.
Seorang lagi pula…
Mungkin dalam usia 30-an berdasarkan kehausan gigi.
Mungkin itu si isteri.
Baik, Doktor.
Ada sesiapa lagi?
Ya. Ada tulang budak.
Usianya tidak dapat dipastikan.
Tulang kanak-kanak, usia tidak diketahui.
Ini anak yang keempat?
Mungkin juga.
Ahmed, dah ada empat anak.
- Ada ukiran empat anak? - Ya, empat anak.
Tiga lelaki, satu perempuan.
Tiga budak lelaki dalam liang sana.
Budak perempuan dengan wanita lain.
Semua perempuan dikebumi bersama?
Budak itu dengan ibu dan neneknya.
Kemungkinan besar.
Semua ahli keluarganya terbaring sebelah-menyebelah.
Berdasarkan usia dan keadaan tulang ini
kami benar-benar mengesyaki
cara kematian ketiga-tiga orang ini saling berkaitan.
Hidup Wahtye nampaknya sangat rumit.
Apa jadi kepada keluarganya?
Mereka mati serentak? Atau seorang demi seorang?
Kenapa mereka mati semuda itu?
Saya pun tak tahu.
Saya bertuah. Saya ada tiga anak perempuan dan seorang anak lelaki.
Rawda yang paling bongsu.
Empat tahun. Saya sayang dia.
Kalau saya kehilangan anak-anak saya…
Kalau saya jadi Wahtye…
Tak terbayang.
Meruntun hati.
Dia kehilangan seluruh keluarganya. itu sangat dahsyat.
DUA MINGGU SEBELUM RAMADAN
Saya rasa ada bencana berlaku semasa penghujung hayat Wahtye.
Tapi bencana apa? Kami masih tak tahu.
Ia masih lagi teka-teki.
Mesti jumpa Wahtye untuk mengetahuinya.
Tinggal satu tempat saja lagi.
LIANG 1 - LIANG 2 - LIANG 3
LIANG 4
Bersemangat sikit!
- Ya, bos! - Awak asyik bawa malang saja!
Awak mesti banyak mengaji setiap pagi.
Saya ada mengaji!
Tengoklah. Ghareeb, saya suka awak tapi awak bawa malang!
Mana ada, Doktor! Saya pun tak tahu.
- Kalau awak jaga orang-orang awak… - Nak jaga macam mana lagi?
Nak belikan coklat?
Itu antara awak dan Tuhan saja, Mustafa.
Encik Sabry, batu kapur ini elok!
Ini dah lama patah. Bukan baru patah. Tengok?
Ini bahagian atas tugu batu kapur.
Ya, nampak cantik.
Ukiran rambut palsunya juga halus.
Butirannya terperinci.
- Encik Ahmed. - Ya!
- Ada apa? - Saya terus panggil awak.
Ingat tak ukiran yang kita jumpa tempoh hari?
Ukiran Raja Rameses II?
Takkan ini semua hanya kebetulan?
Yalah. Rasanya dari kuil di atas itu.
Tiga hari lalu, kami jumpa beberapa ukiran yang elok daripada
Zaman Ramses yang sama, dengan kartusy Raja Ramesses II.
Sangat jelas.
Hari ini kami jumpa yang ini pula, gaya ukiran Zaman Ramses juga.
Maknanya lebih 3,300 tahun lalu.
Makam lelaki ini tentu berhampiran sini.
Mungkin di bahagian bukit ini, dekat tembok di sana.
Ia patah macam ini.
Saya terfikir sesuatu, Ahmed.
Ingat tak dua keping tugu yang kita jumpa?
- Dalam musim pertama? - Serta musim kedua juga.
Awak rasa muat dengan yang ini?
Yalah. Harap-harap muat.
Selamat sejahtera.
Dr. Medhat. Ingat tak tugu kita jumpa musim lepas?
- Yang pecah banyak itu? - Pecah dua.
- Ia dah lengkap! - Apa?
- Di mana? - Mari tengok sini.
Tengok sini. Bagus.
Cuba beri kepingan itu?
Bawa sini, Encik Ahmed.
Ini bahagian yang kami jumpa Mei lepas di atas tapak penggalian.
Ini ditemui Oktober lepas di dasar sebuah liang di bawahnya.
Beri Dr. Ashraf.
Tengok. Undur sikit.
Rendah lagi. Sekejap.
Tak, naik sikit.
- Pegang! - Lepas.
- Lepas! - Pegang!
Sudah berdiri sendiri.
Tahan!
Bagus! Muat!
Baik.
Saya dah agak ia tentu muat.
Ia sangat cantik.
Syukurlah otak kita masih berjalan!
Tiada siapa sangka tugu ini
yang telah pecah tiga, kini sudah lengkap.
Jadi kami pasti tentu ada benda lain tersorok bawah semua pasir itu.
Kita mesti cari makam pemilik tugu ini.
Mudah-mudahan kami akan jumpa musim ini.
TUGU BATU KAPUR BANGSAWAN ZAMAN RAMSES KIRA-KIRA 1279 - 1213 SEBELUM MASIHI
LIANG 1 - LIANG 2 LIANG 3 - LIANG 4
Jumpa apa? Bawa tanah ke arah selatan. Hati-hati.
- Perlahan-lahan! - Sekejap.
Encik Hamada nak turun.
Sambil kami menuruni liang itu…
Lebih-lebih lagi liang lahad makam Wahtye, kami tahu batunya rapuh.
Tapi pada saya, ini pintu syurga.
Saya nak jumpa dia, mendekati dia.
Ada bukaan di belah barat di hadapan saya.
Kelebarannya sama dengan lebar liang ini sendiri.
Dalam semeter?
Lebih kurang, ya.
Pintunya lebar sikit?
Ya.
- Sudah makin jelas? - Ya.
Awak nampak apa di dalam?
Sekejap.
Saya nak pastikan dulu sebelum apa-apa.
- Apa? - Sekejap, ya.
Ini Wahtye, Pengurus!
Wahtye! Kita dah jumpa!
Syukurlah! Apa lagi yang ada? Cakaplah!
- Ada keranda kayu! - Akhirnya Wahtye ditemui.
Bagus!
Syukurlah!
Tahniah, bos! Setinggi-tinggi tahniah, Hamada!
Ini kali pertama dia lihat cahaya.
Awak bertuah, Encik Hamada.
Sangat bertuah!
Orang pertama yang melihat bilik pengebumian itu.
Orang pertama yang lihat Wahtye.
Dr. Mohammad!
Ya, bos?
Kami jumpa rangka Wahtye.
Bagus.
- Saya ada jumpa tengkoraknya. - Syukur.
Encik Hamada?
Tulangnya lengkap?
Ya, lengkap.
Syukur kepada Tuhan.
Cuma yang peliknya, makam ini begitu mewah
tapi bila liang dah digali
ada dua bilik pengebumian saja.
Liang lahad utamanya pula
ada keranda kayu biasa.
Kisah hidup dia semakin membingungkan.
Saya rasa bila bapa kehilangan anaknya
parutnya tentu kekal selamanya.
Tapi kami lihat semua tugu dan ukiran dalam makam dia
memaparkan keriangan.
Kami rasa mungkin makam ini sudah siap sebelum kematian anak-anaknya.
Satu-satunya tempat saya dapat rasa perasaan sedih
adalah tempat dia dikebumikan.
Tak ada sebarang kemewahan atau persiapan.
Kerandanya hanya kayu biasa
dan dia pun dikafankan ala kadar saja.
Dia terlalu hiba sehingga dia sudah tak peduli lagi.
- Pengurus! - Ya, bos!
Ini muka Wahtye!
- Ya? - Depan saya sekarang!
- Akhirnya Wahtye muncul! - Bagus!
- Syukurlah ia masih dalam keadaan baik. - Syukurlah.
Kami ingat semuanya akan jelas bila jumpa tempat dia dikebumi.
Tapi ada banyak soalan lagi.
Kita masih perlu tahu cara dia mati
tapi penemuan indah seperti ini
membuat hati kita begitu girang
kerana kami sudah lihat muka Wahtye.
Kami menghembus nafas lega
kerana kami sudah jumpa Wahtye.
Ada makam dan ada pemiliknya.
Gambarnya sudah lengkap.
Dia sudah naik?
- Sudah. - Syukur.
Rangka ini terpelihara lebih baik berbanding yang lain.
Walaupun dia lelaki, tengkoraknya masih ada ciri keperempuanan.
Mungkin dia lelaki lemah-lembut.
Usianya kira-kira 35 tahun.
Saya rasa ini Wahtye.
Akhirnya saya bersemuka dengan dia.
Dia tidak ada pautan otot yang kuat atau kasar.
Jadi mungkin dia lelaki bangsawan dengan kerja yang bagus.
Mungkin dialah pakarnya.
Dia pakar yang reka semua ini.
Tengkorak Wahtye menunjukkan penebalan tulang.
Letak dulu di sini.
Ini boleh memberi petunjuk
tentang sesuatu yang berlaku di dalam tulangnya.
Memang menarik. Saya ada dekat dengannya
dan merasa semua kesakitan dan penderitaannya.
Saya sedang cuba.
Memang tak mudah, tapi saya sedang cuba merasainya.
Okey.
Bentuk tulang anggota bawahnya tidak begitu bagus.
Lututnya terpusing masuk dalam.
Sepatutnya tulang ini macam ini. Tetapi ia macam ini.
Sepatutnya sudut tulang ini terpusing ke arah luar
tetapi lelaki ini bukannya berdiri macam ini
tetapi dia berdiri macam ini.
Seperti berjalan senget.
Saya rasa tulangnya jadi lemah.
Ini bukan tulang orang sihat.
Dia banyak sakit-sakit.
Tulangnya macam kekeringan darah.
Sebab itu tulangnya mengembang.
Ini menunjukkan ada kemungkinan orang ini menghidap sejenis penyakit anemia.
Bengkak yang sama boleh dilihat di tulang si ibu.
Memang ada anemia sejak lahir.
Tapi rasanya bukan itu sebab mereka mati pada usia-usia yang berbeza.
Ini memang jarang dilihat
tapi kalau kita ambil kira semua kebarangkalian
mungkin mereka mati sebab penyakit
atau wabak.
Kemungkinan besar malaria.
Itu boleh membunuh seluruh keluarganya.
Jika ini benar, ini akan merombak seluruh sejarah Mesir purba.
Syukur kepada Allah.
Syukur kepada Allah…
Tuhan melimpah rahmat kepada hamba-Nya.
Tunjukkan ihsan kepada semua makhluk di muka bumi ini.
Ini sesuatu yang sangat jarang berlaku.
Kami jumpa semua orang yang dipaparkan di dinding makam
dalam liang lahad makam itu sendiri.
Dunia ini hanya tempat persinggahan…
Kami bersyukur kepada Tuhan kerana kami dapat kisah penuh
tentang keluarga ini.
Wahtye gembira dengan kami.
Kami gembira dengan Wahtye.
Ini sebuah komunikasi. Satu kerjasama.
Kami buat nama Wahtye terkenal selepas 4,500 tahun.
Kalau Wahtye muncul sekarang
dia akan berterima kasih untuk semua usaha kami.
Kami pun berterima kasih sebab tanpa dia
usaha kami pun akan dilupakan begitu saja.
Kita sudah salah sangka.
Ini hanya angan-angan mereka. Bukan kenyataan mereka.
Kita ingat mereka macam tayangkan gambar mereka.
Tidak, bukan macam itu.
Bukan macam kita.
Kita ambil gambar, letak di Facebook. Ini bukan macam Facebook.
Ini impian mereka.
Mereka percaya hayat depan
berbanding hayat pertama mereka di dunia.
Jadi mereka paparkan angan-angan mereka bagi hayat itu
dan ini hayat pertama mereka.
Sebab itu kita banyak silap tentang sejarah.
Bila tengok kuil-kuil gah, tugu-tugu mewah
kita ingat hidup mereka sempurna.
Tapi bila kita tahu kisah mereka, mereka macam kita.
Tak jauh beza.
Ini kisah sebenar mereka.
SATU MINGGU SEBELUM RAMADAN
Selepas makam Wahtye selesai
seluruh pasukan yakin kami akan menemui sesuatu yang menjamin
kami akan kembali musim depan.
Tapi ketua projek datang melawat
dan dia bawa berita buruk.
Musim ini mesti ditamatkan dua hari lagi.
Dana kerajaan sudah habis.
Kami mesti siapkan kerja.
Kemaskan segalanya
sebab kami mesti keluar dua hari lagi.
Biasanya dalam minggu terakhir projek
kami akan mengepung dan menutup tapak.
Ghareeb, tolong dia.
Tapi ada kejutan juga.
Cenuram ini nampak kukuh.
Sebab bila kita bersihkan suatu tempat…
Cepat ambil cangkul!
…kadang-kadang kita buat penemuan penting.
Mana timba kosong lain?
Cepat! Ambil sebelah kaki awak itu!
Ikut sini, Doktor.
"To-Bi-Mis..."
"Ben To-Bi-Mis."
Tengok, "Hakim". "Hakim yang Agung."
Pada saya, nekropolis Bubasteion
adalah tempat yang aneh.
Ia sentiasa memberi kami sesuatu yang tidak diduga
tetapi itulah yang hebat.
Dalam masa hanya satu musim
pasukan Mesir di Bubasteion menemui lebih 3,100 artifak unik.
Jika teori Amira tentang kematian keluarga Wahtye terbukti
ia akan menjadi kes malaria pertama yang direkodkan dalam sejarah
1000 tahun lebih awal.
Anak singa yang ditemui Hamada dan Ghareeb telah disahkan
sebagai mumia singa pertama yang ditemui.
Terjemahan sari kata oleh: Nursyazela